
Parlamentul  României

Camera  Deputaţilor
Comisia pentru Sănătate şi Familie
            Nr. 28/ 597 /  24 noiembrie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru consacrarea zilei de 5 iunie ca „ Ziua împotriva violenţei asupra copilului în România" ( PLX 867/2006), adoptat de către Senat în şedinţa din 9 noiembrie 2006 şi  trimisă comisiei  spre examinare,  în fond,  în procedură obişnuită, cu adresa nr.PLX  867  din 13 noiembrie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru cultură, arte, mijloace în masă  nr.30/379/23.11.2006, avizul Consiliului Legislativ nr.968/10.07.2006, precum şi punctul de vedere al Guvernului României nr.2398/8.08.2006.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                 Nr. 28/597/24 noiembrie 2006 

R A P O R T

asupra proiectului de Lege pentru consacrarea zilei de 5 iunie ca „ Ziua împotriva violenţei asupra copilului în România" ( PLX 867/2006)
1. Cu adresa nr.PLX  867  din 13 noiembrie 2006, Comisia pentru sănătate şi familie a fost sesizată cu dezbaterea , în procedură obişnuită, a proiectului de Lege pentru consacrarea zilei de 5 iunie ca „ Ziua împotriva violenţei asupra copilului în România" ( PLX 867/2006), adoptat de către Senat în şedinţa din 9 noiembrie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei pentru cultură, arte, mijloace în masă  nr.30/379/23.11.2006, avizul Consiliului Legislativ nr.968/10.07.2006, precum şi punctul de vedere al Guvernului României nr.2398/8.08.2006.
Prezentul proiect de lege are ca obiect de reglementare consacrarea zilei de 5 iunie ca zi împotriva violenţei asupra copilului şi organizarea de campanii de informare şi sensibilizare a publicului. De asemenea proiectul de lege cuprinde prevederi privind organizarea de manifestaţii publice dedicate prevenirii şi combaterii violenţei împotriva copilului , manifestări care sunt sprijinite material şi financiar de către autorităţi ale administraţiei publice centrale şi locale.
Având în vedere cele prezentate mai sus, comisia propune Plenului Camerei Deputaţilor spre dezbatere şi adoptare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 22.11.2006 au fost prezenţi 16 deputaţi, fiind absent motivat 1 deputat.
Raportul comisiei a fost adoptat în unanimitate.

4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a proiectului de Lege pentru consacrarea zilei de 5 iunie ca „Ziua împotriva violenţei asupra copilului în România"  ( PLX 867/2006), în forma înaintată de Senat.
PREŞEDINTE,

DEP.ACAD.PROF.DR.MIRCEA IFRIM

